als_Latn dik_Latn sag_Latn
Çipa: Paditë e Grubit dëshmojnë se sa problem e ka misionin e medieve zotëria i politikës
Akti i paparë deri më tani i deputetit Artan Grubi që për një ditë të paralajmërojë gjashtë padi kundër mediumeve, ka shkaktuar habi të thellë në qarqet gazetareske. Kryetari i Unionit të Gazetarëve Shqiptarë, Aleksandër Çipa, thekson se paditë e deputetit të BDI, Artan Grubi ndaj disa medieve në Maqedoni para se gjithash ekspozojnë politikanin si problematik në marrëdhënie me gazetarët. Padi të tilla dëshmojnë se ky politik-bërës ndjen bezdi dhe gjeneron antagonizëm të përsëritur me mediet.
“Raste të tilla janë të rralla në praktikën dhe marrëdhëniet mes medieve dhe parlamentareve në hapësirën shqiptare dhe sidomos atë ballkanike në tërësi. Në emër të Unionit të Gazetarëve Shqiptarë do të bëja thirrje që zotëria deputet të ndali ciklin e padive ndaj medieve dhe ta kërkojë problemin brenda vetes. Liria për të vërtetat dhe shprehjen sa herë kalon nëpër përplasje mes medieve dhe politikanëve, dëshmohet si e drejtë e medieve dhe e gazetarëve. Ripërsëritja e ankesave në organet e drejtësisë nga një politikan që akuzon apo ankohet për gazetarët, së pari dëshmon se sa problem e ka misionin e medieve zotëria i politikës. I bëjmë thirrje deputetit të BDI të heqë dorë nga ankimtaria e shumë përsëritur ndaj fjalës së lirë dhe medieve”, ka thënë Çipa për “Lajm”./lajmpress/
als_Latn als_Latn als_Latn